hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu sv hu hu hu hu hu hu hu hu hu hu hu hu hu es es en en wuu hu hu hu hu hu de hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en en en en es es en en tr hu hu et hu hu hu hu hu hu hu hu hu hu hu hu hu hu hu hu hu
A koszmó kezelése és megelőzése | Momsandkids
Üdvözöljük! Jelentkezzen be a fiókjába
Forgot your password? Get help
A jelszót email-ben küldjük el.
Kezdőlap Kisbaba A koszmó kezelése és megelőzése
A koszmóval előbb vagy utóbb szinte minden anyuka találkozik. A fehéres-sárgás, kicsit zsíros pikkelyes elváltozás gyakran nagy ijedtséget okoz. Szerencsére a koszmó nem veszélyes, és egy kis odafigyeléssel megelőzhető és kezelhető.
A koszmó vagy latin nevén Seborrhea Capitis, a seborrheás bőrbetegség egy gyakori, és enyhe formája. Általában a gyermek 1. életévében alakul ki, de előfordulhat még óvodás korban, sőt, ritkán pubertáskorban is. A jellegzetes tüneteket az elhalt hámsejtek és a bőrmirigyek által termelt faggyú egymásra rakódása és egymásra torlódása okozza, így lemezes rétegeket alkotva.
A koszmó első tünetei szinte észrevehetetlenek, csak alapos vizsgálattal és erős fényben látszanak. Éppen ezért, mire az anyuka észreveszi, addigra általában nagyobb területre terjed ki az elváltozás.
Hámló, sárgás-fehéres vagy súlyosabb esetben barnás, pikkelyes, tapadós, zsíros területek
Leggyakrabban a hajas fejbőrön, a kutacsnál a fejtetőn jelenik meg, de előfordul a szemöldöknél, a fülecskéknél
Elterjedése lehet szórványos, de súlyosabb esetben nagy, összefüggő területeket is érinthet
Nem viszket és nem fájdalmas (ha nincs felülfertőződés)
A koszmó hátterében a fokozott és szabálytalan faggyútermelés áll. A fokozott zsírosodásnak köszönhetően a bőr kémhatása lúgosabb irányba tolódik el, és a bőr felszínének csökken a víztartalma.
Ennek a hátterében a következő okok állhatnak:
Hajlam: azoknál a gyermekeknél, akiknek szárazabb, érzékenyebb bőrük van, hajlamosak az izzadásra, az atópiára vagy az allergiára, ekcémára gyakrabban alakul ki a koszmó
A fejbőr rossz vérkeringése
Hideg időjárás és olyan sapka viselése, amely nem engedi a fejbőrt szellőzni
Vitaminhiány is állhat a háttérben: (cink és B-vitamin hiánya)
Nagyobb gyermekeknél a túlzott tej- és húsfogyasztás
Nevével ellentétben, a koszmónak nincs köze a koszhoz, tehát jelenléte nem jelenti az épolatlanságot, rossz személyes higiéniát!
A koszmó kezelése hosszú ideig is eltarthat, azonban a következő lépések betartásával sikeresen kezelhető a betegség. A kezelést nem szabad elhanyagolni, mert gombás vagy bakteriális felülfertőződés is történhet.
Mielőtt belevágnánk, a következő dolgokra lesz szükséged:
Hidegen sajtolt növényi olaj (oliva-,búzacsíra-,körömvirágolaj) vagy vazelin, paraffinolaj – súlyosabb esetben vásárolhatsz kifejezetten a koszmó kezelésére alkalmas olajat a gyógyszertárban
Cérnasapka vagy vékonyka kendő
Puha vagy erősebb sörtéjű kefe, puha törülköző esetleg gézdarab vagy vattapamacs az elhalt bőr eltávolításához
Szükség esetén koszmó kezelésére alkalmas sampon
Körömvirágkrém a bőr ápolásához
A koszmó kezelésének lépései
Kend be az érintett területeket az olajjal! Tedd rá a cérnasapkát vagy kendőt (hogy ne kendd össze a környezetet) majd hagyd hatni 30-60 percig
Az elhalt bőrréteg eltávolítását végezheted hajmosás előtt a gézlappal, vattapamaccsal, puha kefével, vagy hajmosás közben. Ilyenkor használhatpd az ujjaidat is. Arra viszont vigyázz, hogy ne dörzsöld túl erősen a bőrt, nehogy felsértsd!
Hajmosás után a kipirosodott bőrt kezelheted körömvirágkrémmel, ami segíti a hámosodást.
Heti 2-3 alkalommal mosd meg a baba haját! Ennél többször viszont ne végezz samponos hajmosást, mert serkenti a faggyútermelődést, és ellentétes hatást válthatsz ki vele.
A koszmó kezeléséhez normális esetben nincs szükség bőrgyógyászra. Ha azonban a tünetek hosszú ideig nem múlnak el, akkor érdemes felkeresni szakorvost, mert előfordulhat, hogy felülfertőződés történt.
Mivel a kezelés sokszor hosszadalmas folyamat is lehet, ezért érdemes figyelmet szentelni a megelőzésnek.
A fejbőr véráramlásának serkentése
Öblítsd át a baba fejét napi rendszerességgel tiszta vízzel! A szokásos puha sörtéjű kefe helyett használhatsz erősebb sörtéjűt is. Létezik kifejezetten koszmó kefe, ha a babád hajlamos a koszmóra, szerezz be egy ilyet! A kefét nyugodtan használhatod a kutacs területén is!
Használj mindig természetes anyagból készült, jól szellőző sapkákat. Még hidegben sem jó megoldás, ha az anyag nem engedi szellőzni a fejbőrt és a baba beizzad.
Mosd meg többször, heti 2-3 alkalommal a gyermek haját! Erősebb hajlam esetén használhatsz hetente-kéthetente koszmó elleni sampont.
Mit ne tegyél koszmó ellen?
Sose dörzsöld túl durván a gyermek bőrét!
Nagy felületen jelentkező tünetek esetén ne akard az egész lerakódást eltávolítani egyszerre!
Kerüld a szalicilsavas készítmények használatát, mert ezek ártalmasak lehetnek a babára
Ha tetszett a cikk, olvass tovább kisbaba témában!
Kedves Olvasónk! Nemrég indítottuk Facebook oldalunkat. Még kevesen vagyunk, de a te követéseddel már eggyel többen lehetünk. Ha tetszett a bejegyzés, like-old az oldalunkat és tarts velünk! Köszönjük szépen!
This message is only visible to admins.
Problem displaying Facebook posts.
Click to show error
Error: Server configuration issue
Kövesd nemrég indult Facebook oldalunkat is!
Hogyan válassz megbízható gyerekágyat online?
Színes gyerek gumicsizmák: az esős idő sem lehet akadály!
A tökéletes gyerek cipő kiválasztása: mire kell figyelned?
Gyermekkel mentek nyaralni? Így válassz megfelelő bőröndöt!
Mire figyelj, ha gyermekednek nyári szandált vásárolsz?
Tudástár, tanácsok, támogatás és nem utolsósorban szórakozás. Anyukáknak és jövendőbeli anyukáknak